**PROPOSTA DE TFG PER XAVIER SOLANO**

**TÍTOL:**

Desenvolupament d'un programa que permeti la modificació de reserves aèries a un GDS (Global Distribution System)

**CONTEXTUALITZACIÓ:**

Un GDS ja compta amb webservices que faciliten l'accés al seu sistema, de tal forma que ens permet construir una aplicació client/servidor per comunicar amb facilitat un client (nosaltres) i el (servidor) GDS a través de la xarxa.

Tot i això, la modificació dels paràmetres d'una reserva aèria a un GDS és una tasca impossible d'assolir a una aplicació web. Per això es vol crear un programa que funcioni com intermediari entre el webservice del GDS i una API que una agència de viatges pugui entendre i manejar amb facilitat. L'agència de viatges interessada en aquest nou servei ja coneix prèviament l'API que es farà servir: l'utilitza per a la creació de reserves aèries.

El sistema GDS i els fluxos que suposin la modificació d'una reserva han de ser transparents per a l'agència. A un alt nivell, l'agència ha de poder ser capaç de modificar una reserva, únicament sabent que vol modificar: dates, orígens, destins; i elegint un dels preus de la modificació que obtinguem des del GDS.

Aquest projecte no pretén desenvolupar la capa d'aplicació que estigui de cara al client final. Tot i això, també es desenvoluparà un formulari que simuli el comportament d'una plana web de viatges. Aquest formulari ha de permetre la creació i modificació de reserves atacant a la capa intermediària que prèviament hàgim desenvolupat entre GDS i la nostra API. El formulari ha de facilitar la realització de proves, de tal forma que no s'hagin de crear manualment les peticions XML cada vegada que es vulgui crear/modificar una reserva.

**OBJECTIUS:**

* Facilitar la interacció entre un GDS i una agència de viatges, de tal forma que aquesta pugui modificar reserves sense conèixer com funciona el GDS.
* Oferir una possibilitat diferent a l'agència perquè una reserva que es vulgui modificar, no s'hagi de cancel·lar totalment i tornar-se a crear. Això suposarà un estalvi econòmic per a l'agència i la possibilitat d'obtenir una nova font d'ingressos gràcies a les comissions que pugui treure de cada modificació.
* Obtenir uns coneixements profunds sobre el funcionament d'un GDS.